kardosdrur/scandi-wiki huggingface dataset:
Elise Cowen

Elise Nada Cowen (31. juli 1933 – 1. februar 1962) var en amerikansk digter og en del af beatgenerationen.

Cowen begyndte at skrive digte i en ung alder og var begejstret for digtere som T. S. Eliot, Ezra Pound og Dylan Thomas.

Mens hun gik på Bernard College i begyndelsen af 1950'erne, blev hun venner med Joyce Johnson (der på det tidspunkt hed Joyce Glassman). Det var også i den periode, at hun mødte Allen Ginsberg. De fandt ud af, at de havde en fælles bekendt, Carl Solomon, som de hver især havde mødt, mens de havde været indlagt på en psykiatrisk afdeling. Cowen og Ginsberg havde en affære i foråret og sommeren 1953, men det var også på det tidspunkt, at Ginsberg begyndte at udleve sin homoseksualitet, så forholdet gik gradvist i opløsning. Men Cowen forblev følelsesmæssigt forbundet til Ginsberg resten af livet.

I februar 1956 flyttede hun sammen med sin kæreste, Sheila, ind i en lejlighed sammen med Ginsberg og Peter Orlovsky. På det tidspunkt arbejde Cowen som tastedame. Efter at være blevet fyret flyttede hun til San Francisco for at opleve det gryende beat-miljø. Mens hun boede i San Francisco, blev hun gravid, men da hun ikke kunne få en abort, valgte hun at få livmoderen fjernet. Hun vendte tilbage til New York, tog endnu en tur til Californien for derefter at slå sig permanent ned på Manhattan.

Cowen led hele sit liv af depressioner og fik i stigende grad alvorlige mentale sammenbrud og endte med at blive indlagt med leverbetændelse og psykose. Hun udskrev sig selv imod lægernes anbefaling og vendte tilbage til sine forældres lejlighed, hvor hun begik selvmord ved at kaste sig ud gennem et lukket vindue og falde syv etager. Efter hendes død ødelagde hendes forældre alle hendes skriverier. Et antal digte, som lå i en kasse hos hendes ven Leo Skir, er dog blevet udgivet. Cowen har en fremtrædende plads i Joyce Johnsons bog Minor Characters.

Referencer 

Digtere fra USA
Beatgenerationen
Mangeblomstret dværgmispel

 
Mangeblomstret dværgmispel (Cotoneaster multiflorus) er en mellemstor, løvfældende busk med en lidt åben, overhængende vækstform. Hovedgrenene er tragtformet oprette med ure­gelmæssigt fordelte sidegrene. Busken fremkalder jordtræthed.

Beskrivelse 
Barken er først behåret og derfor grålig. Senere bli­ver den mørkerød, og til sidst er den sort og svagt furet. Knopperne er spredte, tiltrykte og tæt behårede. De ser lidt åbne og lasede ud. Bladene er ægformede med hel og bølget rand. Oversiden er grågrøn, mens undersiden er lyst grøn og næsten hårløs. De talrige, hvide blomster sidder samlet i oprette halvskærme ved bladhjørnerne. Duften er kraftig og tung. Frugterne er røde bæræbler, der næsten dækker busken i efteråret. Frøene modner godt og spirer villigt i Danmark.

Rodnettet består af nogle få, men kraftige hovedrødder, der går dybt ned, og af højtliggende, grove siderødder, der kun er let forgrenede. 

Højde x bredde og årlig tilvækst: 3 x 3 m (30 x 30 cm/år).

Hjemsted 
Mangeblomstret dværgmispel er udbredt i Mellemøsten, Lilleasien, Kaukasus, nordlige Iran, Centralasien, Mongoliet og store dele af Kina. Overalt hører den hjemme i lyse ege/fyrre-blandingsskove og solrige bjergkrat. 

I Zhuweigou dalen i Zhongtiao-bjergene i det sydlige Shanxi, Kina, dvs. inden for Lishan National Nature Reserve (LNNR), vokser arten i højder mellem 1.400 og 2.100 m ved randen af det nordkinesiske lössplateau sammen med bl.a. kvalkved, asiatisk kaki, Crataegus pinnatifida (en art af hvidtjørn), guldgedeblad, hængeforsythia, japansyren, kinesertræ, kinesisk kryddermynte, kinesisk schisandra, Philadelphus incanus (en art af pibeved), rundbladet celaster, sibirisk tusindtop, småbladet syren, spidsbladet dværgmispel, stikkende sølvblad, tofarvet kløverbusk, trelappet spiræa, vinget benved og Vitex negundo (en art af kyskhedstræ)

Noter

Kilde
 Sten Porse: Plantebeskrivelser, DCJ 2003 (CD-Rom).

Eksterne henvisninger 

Buske
Hvide blomster
Haveplanter
Dværgmispel
Harold Norse

Harold Norse (født 6. juli 1916 i New York, død 8. juni 2009) var en amerikansk forfatter, hvis værker er skrevet i dagligdags sprog og billeder. Norse har udgivet mange bøger og figurerer i mange antologier. Han forbindes ofte med beatgenerationen.

Norse kom med i kredsen omkring W. H. Auden i en alder af 22 men følte sig snart mere knyttet til William Carlos Williams. Han skrev den eksperimenterende cut-up-roman Beat Hotel, mens han boede i Paris sammen med William S. Burroughs, Gregory Corso og Allen Ginsberg.

Memoirs of a Bastard Angel beskriver Norses liv og litterære karriere sammen med W. H. Auden, Christopher Isherwood, E. E. Cummings, Tennessee Williams, William Carlos Williams, James Baldwin, Dylan Thomas, William S. Burroughs, Allen Ginsberg, Lawrence Ferlinghetti, Paul Bowles, Charles Bukowski, Robert Graves og Anaïs Nin. Med digtsamlingen Carnivorous Saint: Gay Poems 1941-1976 blev Norse en førende digter inden for bøssebevægelsen. Hans samlede digte, In the Hub of the Fiery Force, udkom i 2003.

Denne artikel er en oversættelse af artiklen Harold Norse på den engelske Wikipedia. 

Selvbiografer fra USA
Personer fra New York
Romanforfattere fra USA
Digtere fra USA
Novelleforfattere fra USA
Harriet Sohmers Zwerling

Harriet Sohmers Zwerling var en amerikansk forfatter og kunstnermodel. Hun var et betydningsfuldt medlem af beatgenerationen og boede i Paris i 1950'erne og var en del boheme-miljøet omkring James Baldwin.

Hun oversatte en roman af Marquis de Sade for Obelisk Press og arbejdede for International Herald Tribune. I 1959 flyttede hun til New York og blev en del af det litterære miljø dér, og hvor hun udgav historier, arbejdede som redaktør og model for nogle af New Yorks vigtigste malere. Hun havde elskere af begge køn (bl.a. Susan Sontag). I 1963 giftede hun sig med sømanden og bohemen Louis Zwerling, som hun fik en søn med, musikeren Milo Z. Hun underviste i Brooklyn i 28 år. I 2003 udkom en samling af hendes tekster, Notes of a Nude Model & Other Pieces. Hun er med i dokumentarfilmen Still Doing It om ældre kvinders sexliv.

Denne artikel er en oversættelse af artiklen Harriet Sohmers Zwerling på den engelske Wikipedia. 

Novelleforfattere fra USA
Tjek fødselsår
Journalister fra USA
Oversættere fra USA
The Best Of Absolute Music 7-8-9

The Best Of Absolute Music 7-8-9 er en kompilation i serien Absolute Music udgivet i 1997. Albummet består af 32 sange fra Absolute Music 7, Absolute Music 8 og Absolute Music 9.

Spor

Cd 1 
 Thomas Helmig – "Stupid Man"
 Take That – "Back For Good"
 Robert Palmer – "Know By Now"
 Shampoo – "Trouble"
 Michael Learns To Rock – "Someday"
 David A. Stewart – "Heart Of Stone"
 Scarlet – "Independent Love Song"
 Olivia Newton-John – "No Matter What You Do"
 Big Mountain – "Baby, I Love Your Way"
 Duran Duran – "Perfect Day"
 Simple Minds – "She's A River"
 Gary Moore – "Need Your Love So Bad"
 Michelle Gayle – "Sweetness"
 Nightcrawlers – "Surrender Your Love"
 Rednex – "Cotton Eye Joe" 
 Smokie – "Who The F..k Is Alice?"

Cd 2 
 Seal – "Kiss From A Rose"
 Pato Banton – "Baby Come Back"
 Hanne Boel – "All It Takes"
 Thomas Helmig – "Gotta Get Away From You (Keep On Walking)"
 Jamie Walters – "Hold On"
 Rednex – "Wish You Were Here"
 Shaggy – "In The Summertime"
 Mike & the Mechanics – "Over My Shoulder"
 The Connells – "'74-'75"
 Lisa Nilsson – "Den Här Gången"
 Londonbeat – "Come Back"
 M People – "Search For The Hero"
 R.E.M. – "What's The Frequency, Kenneth?"
 Kylie Minogue – "Confide In Me"
 Me & My – "Dub-I-Dub"
 Scatman John – "Scatman (Ski-Ba-Bop-Ba-Dop-Bob)"

Eksterne henvisninger 
 The Best Of Absolute Music 7-8-9 trackliste og frontcover

Absolute Music
Album fra 1997
Jack Micheline

Jack Micheline (6. november 1929 – 27. februar 1998) var amerikansk maler og digter. Hans navn er synonymt med gadekunstnere, undergrundsforfattere og "lovløse" digtere. Han var som en af de oprindelige beatdigtere aktiv under San Francisco-renæssancen i 1950'erne og 1960'erne.

Oprindeligt hed han Harold Martin Silver, men dannede sit pseudonym som en blanding af forfatteren Jack London og moderens pigenavn. Han flyttede til Greenwich Village i 1950'erne, hvor han som gadedigter var inspireret af Harlems blues- og jazzrytmer. Han levede på kanten af fattigdom og skrev om ludere, narkomaner, arbejderklassen og de fattige. I 1957 udgav Troubadour Press hans første bog, River of Red Wine med forord af Jack Kerouac. Micheline flyttede til San Francisco i begyndelsen af 1960'erne, hvor han boede resten af livet. 

Selvom han som digter regnes som en del af beatgenerationen, så betegnede han selv beatbevægelsen som et resultat af en gang mediesvindel, og han hadede at blive kategoriseret som beatdigter. Han var også maler og arbejdede primært med gouache i en selvlært primitiv stil, han havde opsnappet i Mexico City.

Bibliografi 

 Tell your mama you want to be free, and other poemsongs 
 Last House in America 
 North of Manhattan: Collected Poems, Ballads, and Songs 
 Skinny Dynamite and Other Stories 
 River of Red Wine and Other Poems 
 Imaginary Conversation with Jack Kerouac 
 Outlaw of the Lowest Plant 
 Ragged Lion 
 Sixty-Seven Poems for Downtrodden Saints 
 To be a poet is to be: Poetry 
 One of a kind

Denne artikel er en oversættelse af artiklen Jack Micheline på den engelske Wikipedia.

Eksterne henvisninger 

Digtere fra USA
Malere fra USA
Janine Pommy Vega

Janine Pommy Vega (født 5. februar 1942, død 23. december 2010) var en amerikansk digter, der forbindes med beatgenerationen.

Vega voksede op i Union City i staten New Jersey. Som 15-årig blev hun inspireret af Jack Kerouacs roman On the Road og tog til Manhattan for at blive involveret i beatmiljøet.

I 1962 flyttede Vega til Europa sammen med sin mand, maleren Fernando Vega. Efter hans pludselige død vendte hun tilbage til New York og flyttede derefter til Californien. Hendes første bog, Poems to Fernando, blev udgivet af City Lights Bookstore i 1968. I de tidlige 1970'ere boede Vega som eneboer som Isla del Sol i Titicaca-søen. Dette selvvalgte eksil førte til bøgerne Journal of a Hermit (1974) og Morning Passage (1976). I dag bor Vega i Willow i staten New York. Hun skriver stadig og er involveret i kampen for menneskerettigheder. Hun er en af foregangskvinderne inden for kvindebevægelsen i USA og har arbejdet for at forbedre forholdene for kvinder i fængslerne.

Digtere fra USA
Joanne Kyger

Joanna Kyger (19. november 1934 - 22. marts 2017) var amerikansk digter. Hendes lyrik var påvirket af, at hun var zen-buddhist, og af hendes forbindelser til Black Mountain-digterne, San Francisco-renæssancen og beatgenerationen.

Kyger studerede ved Santa Barbara College men forlod stedet inden afgangseksamen. Hun flyttede til San Francisco og blev involveret i gruppen omkring Jack Spicer og Robert Duncan.

I 1959 flyttede hun til Japan sammen med Gary Snyder og rejste senere til Indien sammen med Snyder, Allen Ginsberg og Peter Orlovsky. Hun vendte tilbage til USA i 1964 og udgav det efterfølgende år sin første bog, The Tapestry and the Web.

Kyger udgav mere end 20 bøger med lyrik og prosa, bl.a. Going On: Selected Poems, 1958-1980 (1983) og Just Space: Poems, 1979-1989 (1991). I 2000 udgav hun en samling selvbiografiske tekster, Strange Big Moon: Japan and India Journals, 1960-1984.

Denne artikel er en oversættelse af artiklen Joanne Kyger på den engelske Wikipedia. 

Selvbiografer fra USA
Digtere fra USA
Buddhister
The Best Of Absolute Music 10-11-12

The Best Of Absolute Music 10-11-12 er en kompilation i serien Absolute Music udgivet i 1997. Albummet består af 32 sange fra Absolute Music 10, Absolute Music 11 og Absolute Music 12.

Sangliste*

Cd 1 
 Queen – "Heaven For Everyone"
 Tina Turner – "Goldeneye" 
 Tina Turner – "Whatever You Want"
 Backstreet Boys – "We've Got It Goin' On"
 Gina G – "Ooh Aah – Just A Little Bit"
 Lis Sørensen – "Held Og Lykke"
 Take That – "How Deep Is Your Love" 
 Take That – "Never Forget"
 Cajsa Stina Åkerström – "Långt Härifrån"
 Blur – "Country House"
 Pulp – "Common People"
 Dana Dawson – "3 Is Family"
 Caroline Henderson – "Made In Europe"
 Eros Ramazzotti – "Più Bella Cosa"
 Jamie Walters – "Why"
 Vaya Con Dios – "Don't Break My Heart"

Cd 2 
 Hotel Hunger – "Sitting In A Room"
 Papkasseshow – "Kender Du Det? (Mona Mona)"
 George Michael – "Jesus To A Child"
 TLC – "Waterfalls"
 Robert Miles – "Fable"
 Simply Red – "Fairground"
 Nick Cave & Kylie Minogue – "Where The Wild Roses Grow"
 East 17 – "Thunder"
 Lars H.U.G. – "Waterfall"
 Cher – "Walking In Memphis"
 Fool's Garden – "Lemon Tree"
 Joan Osborne – "One Of Us"
 Robyn – "Do You Know (What It Takes)"
 Everything But The Girl – "Missing"
 Sin With Sebastian – "Shut Up (And Sleep With Me)"
 Me & My – "Baby Boy"

 Sangrækkefølgen er ikke nødvendigvis i overensstemmelse med cd'en

Absolute Music
Album fra 1997
John Clellon Holmes

John Clellon Holmes (12. marts 1926 – 30. marts 1988) er mest kendt for sin roman fra 1952, Go, der beskriver begivenheder fra hans liv med venner som f.eks. Jack Kerouac, Neal Cassady og Allen Ginsberg, og som betragtes som den første beatroman. Holmes kom til den konklusion, at værdierne og ambitionerne hos beatgenerationen symboliserede noget større, hvilket blev inspirationen til Go. Han omtales ofte som "den stille beat" og han var en af Kerouacs nærmeste venner. Han skrev desuden, hvad der opfattes som beatgenerationens definitive jazzroman, The Horn.

Betegnelsen "beat" brugt om en hel generation skyldes Jack Kerouac, som sagde til Holmes: "You know, this is really a beat generation." Betegnelsen "beat" blev senere en del af den almindelige sprogbrug, da Holmes i 1952 skrev en artikel i The New York Times med titlen "This is the Beat Generation". I artiklen giver Holmes Kerouac æren for betegnelsen. Kerouac havde på sin side fået ideen fra Herbert Huncke.

Senere i livet underviste Holmes på University of Arkansas og forelæste på Yale og Brown University.

Kilder 

Romanforfattere fra USA
John Wieners

John Joseph Wieners (født 6. januar 1934, død 1. marts 2002) var amerikansk lyriker. Wieners tog afgangseksamen fra Boston College i 1954 og kom ind på Black Mountain College i staten North Carolina. I 1958 flyttede han til San Francisco og fik forbindelse til bl.a. maleren Robert LaVigne, digteren Robert Duncan og andre forfattere og bohemetyper. Han første værk, The Hotel Wentley Poems, udkom i 1958. Han udgav Nerves i 1970 og Behind the State Capitol or Cincinnati Pike i 1975. Han var indlagt flere gange men brugte det ikke i sine værker.

Han opfattes som beatdigter.

Digtere fra USA
Joyce Johnson

Joyce Johnson (født 1935) er en amerikansk forfatter af både fiktion og non-fiktion, som modtog National Book Critics Circle Award for sine memoirer Minor Characters om hendes forhold til Jack Kerouac.

Hun blev født som Joyce Glassman af jødiske forældre i Queens, New York. Hun voksede op på Manhattan, lige rundt om hjørnet fra hvor William S. Burroughs og Joan Vollmer Adams Burroughs boede. Allen Ginsberg og Kerouac kom tit på besøg hos Burroughs. Da hun var 13, gjorde Joyce oprør mod sine dominerende forældre og begyndte at hænge ud på Washington Square. Mens hun gik på Bernard College, blev hun venner med Elise Cowen (der en kort overgang var Ginsbergs elskerinde), som introducerede hende til beatmiljøet. Ginsberg arrangerede en blind date for Kerouac og Joyce.

I Minor Characters ser hun tilbage på årene 1957 og 1958, hvor Kerouac blev berømt med udgivelsen af On the Road. Johnson rettede med sin bog opmærksomheden på kvinderne i beatgenerationen. Andre memoirer og antologier er siden blevet udgivet af og om beat-generationens kvinder.

Korrespondancen mellem Johnson og Kerouac, der er samlet i bogen Door Wide Open: A Beat Love Affair in Letters, 1957-1858, blev efterfulgt af endnu en erindringsbog, Missing Men (2004).

Joyce Johnson var kortvarigt gift med den ekspressionistiske maler Jim Johnson, som blev dræbt i en motorcykelulykke.

Referencer 

Romanforfattere fra USA
Personer fra New York
Selvbiografer fra USA
Kirby Doyle

Kirby Doyle (født 27. november 1932, død 14. april 2003) var amerikansk digter og med i The New York Poetry Movement, den såkaldte "tredje generation" inden for den amerikanske modernistiske lyrik. Han var også en af digterne med tilknytning til San Francisco-renæssancen og med til at lægge grunden for beatlyrikken i San Francisco. Han skrev desuden romaner.

Doyle blev født i San Francisco og hed egentlig Stanton til fornavn. Efter sin militærtjeneste studerede han kunst og finere madlavning på San Francisco State University, hvor han udgav adskillige digte i skolens litterære magasin. På den måde kom han i kontakt med Robert Duncan, Lew Welch og Kenneth Rexroth, der grundlagde New American Poetry-bevægelsen. Disse digtere lagde vægt på det talte ords direkthed frem for den formelle lyrik.

I slutningen af 1950'erne skrev Doyle Sapphobones, der er en samling muntre og stemningsfulde kærlighedsdigte. Hans værker blev udgivet sammen med værker af Jack Kerouac, Lawrence Ferlinghetti og Allen Ginsberg i forårsnummeret af Chicago Review i 1958.

Selvom han i sine værker fastholdt det direkte i det dagligdags sprog, kunne han også være lyrisk og rapsodisk, og hans lyrik var nu og da også humoristisk.

Doyle var alkoholiker og stofmisbruger det meste af sit liv. Digteren Michael McClure sagde om ham, at "han var en flot irsk-amerikansk slyngel med et stort smil. Han var en ægte beattype, afslappet og med et kæmpe grin. Hans lyrik var smukke sager."

Værker 

 Sapphobones 
 Ode to John Garfield 
 Angel Faint 
 Happiness Bastard 
 The Collected Poems of Kirby Doyle’ 
 After Olson 
 The Questlock: Gymnopaean of A. Dianaei O'Tamal 
 Lyric Poems 
 Crime, Justice & Tragedy and Das 'Erde Profundus 
 Pre American Ode 
 White Flesh''

Denne artikel er en oversættelse af artiklen Kirby Doyle på den engelske Wikipedia. 

Digtere fra USA
Personer fra Californien
Michael McClure

Michael McClure (født 20. oktober 1932, død 4. maj 2020) var en amerikansk digter og dramatiker. Som ung udviklede McClure en store interesse for naturen, som ofte afspejles i hans lyrik.

McClure var en af de fem digtere, der sammen med Allen Ginsberg læste digte op ved den berømte Six Gallery-oplæsning i San Francisco i 1955. McClures værker forbindes sammen med værker af Ginsberg, Gary Snyder, Philip Whalen og Lawrence Ferlinghetti ofte med både San Francisco-renæssancen og beatgenerationen.

Hans stil er rå og animalistisk, og mange digte er vrøvledigte er absurde. Han var medforfatter til Janis Joplins sang, Mercedes-Benz, ligesom arbejdede sammen med tangentspilleren Ray Manzerek fra The Doors.

Bibliografi 
 Passage 
 For Artaud 
 Hymns to St. Geryon and Other Poems 
 The New Book/A Book of Torture 
 Dark Brown 
 Meat Science Essays 
 The Blossom; or Billy the Kid 
 The Beard 
 Poisoned Wheat 
 Unto Caesar 
 Love Lion Book 
 The Sermons of Jean Harlow and the Curses of Billy the Kid 
 Hail Thee Who Play 
 Muscled Apple Swift 
 Little Odes and The Raptors 
 Star 
 The Mad Cub 
 The Adept 
 The Mammals – includes The Feast, The Blossom; or, Billy the Kid, and Pillow 
 The Book of Joanna 
 Solstice Blossom 
 Rare Angel 
 A Fist-Full (1956-57)

Kildeangivelser 

Denne artikel er en oversættelse af artiklen Michael McClure på den engelske Wikipedia. 

Dramatikere fra USA
Digtere fra USA
The Best Of Absolute Music 13-14-15

The Best Of Absolute Music 13-14-15 er en kompilation i serien Absolute Music udgivet i 1999. Albummet består af 32 sange fra Absolute Music 13, Absolute Music 14 og Absolute Music 15.

Sangliste*

Cd 1 
 En Vogue – "Don't Let Go"
 Thomas Helmig – "Groovy Day"
 Hanson – "MMMBop"
 The Cardigans – "Lovefool"
 Spice Girls – "Wannabe"
 White Town – "Your Woman"
 OMC – "How Bizarre"
 Pet Shop Boys – "Se A Vida É"
 Los Umbrellos – "No Tengo Dinero"
 Robyn – "Show Me Love"
 Sko/Torp – "I Ain't Got Too Many Problems"
 Peter André feat. Bubbler Ranx – "Mysterious Girl" 
 Me & My – "Waiting"
 Mark Morrison – "Horny"
 The Beautiful South – "Rotterdam (Or Anywhere)"
 Meredith Brooks – "Bitch"

Cd 2 
 The Verve – "Bitter Sweet Symphony"
 Eternal feat. Bebe Winans – "I Wanna Be The Only One" 
 Olive – "You're Not Alone"
 Robin Cook – "I Wont Let The Sun Go Down"
 R.E.M. – "Bittersweet Me"
 Juice – "Best Days"
 Soultans – "I Heard It Through The Grapevine"
 Donna Lewis – "I Love You Always Forever"
 Gary Barlow – "Love Won't Wait"
 Tiggy – "Ring A Ling"
 Alisha's Attic – "I Am, I Feel"
 Michael Learns To Rock – "Paint My Love"
 Jamie Walters – "Reckless"
 The Brand New Heavies – "Sometimes"
 Hanne Boel – "Broken Angel"
 Enigma – "Beyond The Invisible"

 Sangrækkefølgen er ikke nødvendigvis i overensstemmelse med cd'en

Absolute Music
Album fra 1999
Peter Orlovsky

Peter Orlovsky (8. juli 1933 – 30. maj 2010) var en amerikansk digter og mest kendt for at være beatdigteren Allen Ginsbergs elsker.

Orlovsky droppede ud af skolen og gjorde tjeneste som sygeplejer i den amerikanske hær under Koreakrigen. Via maleren Robert La Vigne mødte han Ginsberg i San Francisco i 1954. Orlovsky arbejdede som Ginsbergs sekretær, rejste verden rundt med ham og var hans elsker i et åbent forhold i 40 år.

Bibliografi 

 Dear Allen, Ship will land Jan 23, 58 
 Lepers Cry 
 Clean Asshole Poems & Smiling Vegetable Songs 
 Straight Hearts' Delight: Love Poems and Selected Letters (med Allen Ginsberg) 
 Dick Tracy's Gelber Hut (tysk oversættelse) 
 Sauber abgewischt (oversat til tysk fra Marcus Roloff)

Denne artikel er en oversættelse af artiklen Peter Orlovsky på den engelske Wikipedia. 

Digtere fra USA
Philip Whalen

Philip Glenn Whalen (20. oktober 1923 – 26. juni 2002) var en amerikansk digter og en central person inden for San Francisco-renæssancen og beatgenerationen.

Whalen gjorde tjeneste i luftvåbenet under 2.verdenskrig. Han gik på Reed College sammen med Gary Snyder og Lew Welch og tog afgangseksamen i 1951. Han læste op til den berømte Six Gallery-oplæsning i 1955, der markerede starten på beatmiljøet på den amerikanske vestkyst. Han optræder under navnet "Warren Coughlin" i Jack Kerouacs roman The Dharma Bums (der også beskriver oplæsningen) såvel som i andre af Kerouacs romaner under navnet "Ben Fagin".

Whalen blev zen-buddhistisk munk i 1974 og havde forbindelse til San Francisco Zen Center, mens den kontroversielle Zentatsu Richard Baker var leder. Han var ledende munk under navnet Dharma Singh i Santa Fe i staten New Mexico i 1984, og 1991 flyttede han tilbage til San Francisco for at lede Hartford Street Zen Center.

Hans værker omfatter bl.a. Off the Wall: Interviews with Philip Whalen (1978), Enough Said: 1954-1979 (1980), Heavy Breathing: Poems 1967-1980 (1983), Two Novels (1986) og Canoeing up Cabarga Creek: Buddhist Poems 1955-1986 (1985).

Digtere fra USA
Buddhister
Absolute Music 9

Absolute Music 9 er en kompilation i serien Absolute Music udgivet den 15. september 1995. Nogle af sangene udkom senere på The Best Of Absolute Music 7-8-9.

Spor 
 Me & My – "Dub – I – Dub"
 Take That – "Back For Good"
 Nightcrawlers – "Surrender Your Love"
 Rednex – "Wish You Were Here"
 Londonbeat – "Build It With Love"
 Cut'N'Move – "I'm Alive"
 M People – "Search For The Hero"
 Edwyn Collins – "A Girl Like You"
 Seal – "Kiss From A Rose"
 Olivia Newton-John – "No Matter What You Do"
 Duran Duran – "Perfect Day"
 Michael Learns To Rock – "Someday"
 Smokie – "Who The F..k Is Alice?"
 Robson Green & Jerome Flynn – "Unchained Melody"
 Dave Stewart – "Jealousy"
 La Bouche – "Fallin' In Love"
 Shaggy – "In The Summertime"
 Annie Lennox – "A Whiter Shade Of Pale"

Absolute Music 09
Album fra 1995